Държавен вестник, бр. 73, 2009 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  73
3. Държавата членка поема общата от­
говорност за надлежното предоставяне на 
обезщетенията, предвидени в тази конвенция, 
и предприема всички необходими мерки за 
тази цел; тя гарантира, че по целесъобраз­
ност необходимите актюерски проучвания 
и разчети, свързани с финансовото равнове­
сие, се извършват периодично и във всички 
случаи преди каквато и да било промяна в 
обезщетенията, ставките на осигурителните 
вноски или данъците, заделени за покриване 
на споменатите рискове.
Член 72
1. Когато управлението не е поверено на 
институция, регламентирана от публичните 
власти, или на държавен орган, отговорен 
пред законодателен орган, представителите 
на защитените лица участват с консултативни 
функции в това управление при наличие на 
нормативно определени предпоставки; наци­
оналните закони и подзаконови актове могат 
да предвиждат участие на представители на 
работодателите и на държавните органи.
2. Държавата членка поема общата отго­
ворност за правилното управление на институ­
циите и службите, ангажирани с прилагането 
на тази конвенция.
РАЗДЕЛ XIV. СМЕСЕНИ РАЗПОРЕДБИ
Член 73
Тази конвенция не се прилага по отно­
шение на:
а) рискове, настъпили преди влизането в 
сила на съответния раздел от тази конвенция 
за съответната държава членка;
б) обезщетенията за рискове, настъпили 
след влизането в сила на съответния раздел 
на тази конвенция за съответната държава 
членка, дотолкова, доколкото правата на 
такива обезщетения се черпят от периоди, 
предшестващи тази дата.
Член 74
Тази конвенция не може да се разглежда 
като изменяща която и да било от съществу­
ващите конвенции.
Член 75
Ако някоя конвенция, която може да 
бъде приета от Конференцията впоследствие 
и която урежда един или повече въпроси, 
предмет на тази конвенция, предвижда това, 
то разпоредбите на тази конвенция, които са 
уредени от новата конвенция, престават да 
се прилагат за всяка държава членка, която 
я е ратифицирала, от датата на влизането є 
в сила за тази държава членка.
(Бележка на редактора: Разпоредби от типа, 
визиран в член 75, се съдържат в конвенции 
с номера 121 (член 29), 128 (член 45) и 130 
(член 36).)
Член 76
1. Всяка държава членка, ратифицирала 
тази конвенция, се задължава да посочи в 
ежегодния доклад по прилагането є, който 
представя съгласно член 22 от Устава на Меж­
дународната организация на труда:
a) пълна информация относно законите и 
подзаконовите актове, с които се придава прав­
на сила на разпоредбите на тази конвенция; и
б) доказателства, чието представяне съот­
ветства в най-голямата практически осъщест­
вима степен на формулираните от Админи­
стративния съвет на Международното бюро по 
труда предложения за по-голямо унифициране 
на предоставяната информация, потвържда­
ващи спазването на статистическите условия, 
определени във:
i) членове 9, букви „а“, „б“, „в“ или „г“; 
15, букви „а“, „б“ или „г“; 21, букви „а“ или 
„в“; 27, букви „а“, „б“ или „г“; 33, букви „а“ 
или „б“; 41, букви „а“, „б“ или „г“; 48, букви 
„а“, „б“ или „в“; 5, букви „а“, „б“ или „г“; 61, 
букви „а“, „б“ или „г“, по отношение на броя 
на защитените лица;
ii) членове 44, 65, 66 и 67 по отношение на 
размера на обезщетението;
iii) член 18, параграф 2, буква „а“ по отно­
шение на срока на изплащане на обезщетение 
за болест;
iv) член 24, параграф 2 по отношение на 
срока на изплащане на обезщетение за без­
работица;
v) член 71, параграф 2 по отношение на 
частта от финансовите средства, формирани 
от осигурителните вноски на защитени лица.
2. По искане на Административния съвет 
всяка държава членка, ратифицирала тази 
конвенция, представя на Генералния директор 
на Международното бюро по труда доклади с 
подходяща периодичност за съответствието на 
националното законодателство и практика с 
разпоредбите на всеки един от разделите от II 
до X на тази конвенция, които не са посоче­
ни при ратификацията или в уведомлението, 
изпратено по-късно съгласно член 4.
Член 77
1. Тази конвенция не се отнася до мор­
ските лица и морските риболовци; защитата 
на морските лица и морските риболовци е 
уредена от Международната конференция на 
труда в Конвенцията за социалната сигур­
ност (морски лица) от 1946 г. и Конвенцията 
относно пенсиите на морските лица – 1946 г.